*Kinnitatud*

*Vana-Vigala Tehnika- ja Teeninduskooli*

*koolinõukogu poolt*

*protokoll nr 2, 27. 10. 2010.*

Vana-Vigala Tehnika- ja Teeninduskooli õpilasesinduse PÕHIKIRI

# Üldsätted

1. Vana-Vigala Tehnika- ja Teeninduskooli (edaspidi kool) õpilasesindus (edaspidi ÕE) on õpilaste vabatahtlik ühendus.
2. ÕE juhindub oma tegevuses kooli põhimäärusest, sisekorraeeskirjadest, kokkulepetest kooli juhtkonna ja ÕE vahel, käesolevast põhikirjast ning teistest Eesti Vabariigi õigusaktidest.
3. ÕE koosseisu kuuluvad õppegruppide vanemad ja vabatahtlikud õpilased.

# Eesmärgid

1. ÕE tegevuse eesmärgid on:

* koostöö korraldamine õpetajate, kooli juhtkonna ja õpilaste vahel;
* õppetöö ja koolielu korraldamisele kaasa aitamine;
* kooli traditsioonide järgimine ja edendamine;
* õpilaskonna esindamine väljaspool kooli;
* koolielu probleemide lahendamisele kaasa aitamine.

# ÕE õigused ja kohustused

1. Oma eesmärkide saavutamiseks on ÕE-l õigus:

* osaleda kooli õppetöö ja tegevuse korraldamises;
* eelneval kokkuleppel kooli juhtkonnaga osaleda koolisisestel nõupidamistel ja koosolekutel;
* ÕE on volitatud tegema ettepanekuid ja avaldusi kooli juhtkonnale ja õppenõukogule;
* ÕE juhatusel on õigus teha klassijuhatajatele ettepanekuid, vahetada välja grupivanem kui ta ei ole piisavalt kohusetundlik osaleja koosolekutel;
* luua sidemeid teiste koolide õpilaste ja organisatsioonidega nii kodu- kui välismaal;
* tagada aktiivsetele õpilastele erinevaid võimalusi end teostada;
* esindada õpilaskonda väljaspool kooli;
* algatada üritusi ja korraldada neid koolijuhtkonna nõusolekul.

1. ÕE on kohustatud:

* leidma õpilaste seast aktiivseid, julgeid, teotahtelisi isikuid, keda kaasata planeerimisel kui ka teostamisel;
* järgima kooli sisekorraeeskirja, pidama kinni kooli juhtkonna ning ÕE vahelistest kokkulepetest;
* järgima koolis väljakujunenud traditsioone ja tavasid ning informeerima nendest ka kaasõpilasi.

# Sisekorraldus ja juhtimine

1. ÕE tegevuse aluseks on kooli ÕE põhikiri:

* Põhikiri koostatakse ÕE juhatuse poolt;
* Põhikiri jõustub kinnitamisel koolinõukogu poolt;
* igal ÕE liikmel on kohustus täita ÕE põhikirja ja osaleda koosolekutel v.a. välipraktikal viibimise ajal.

1. ÕE planeeritud koosolekud toimuvad tavaliselt peale koolipäeva, kuid mõjuval põhjusel viimase tunni ajal (sel juhul osaleb õppegrupist maksimaalselt 1 õpilane); ÕE käib koos vastavalt vajadusele, kuid mitte harvem kui kord kuus.
2. ÕE koosolek protokollitakse, otsused kinnitab lisaks sekretärile ka ÕE juhatuse esimees/-naine allkirjaga.
3. ÕE koosoleku päevakord tehakse teatavaks koosoleku välja kuulutamisel.
4. Grupivanemad on kohustatud edastama informatsiooni oma õppegrupile.
5. ÕE on iga õppegrupi esindajatest koosnev organ, mis allub otseselt ÕE juhatusele.
6. ÕE juhatuse liikmed valitakse ÕE liikmete poolt lihthäälteenamusega üheks aastaks.
7. ÕE kõrgeim juhtorgan on juhatus, kuhu kuulub 5 - 7 liiget, kes jaotuvad järgnevalt:

* esimees/-naine;
* aseesimees/-naine;
* sekretär;
* 2 - 4 juhatuse liiget.

1. ÕE juhatust ja kogu ÕE tööd juhib esimees/-naine.
2. ÕE esimeheks/-naiseks õigus kandideerida kõikidel ÕE juhatuse liikmetel .
3. Esimehe/-naise kandidaadi esitab ÕE juhatus kandidaadi enda soovil ja nõusolekul.
4. Üks ja sama isik võib ÕE esimehe/-naise kohale kandideerida kolm aastat järjest.
5. Vastavalt kokkuleppele ja vajadusele osaleb esimees/-naine kooli õppenõukogus ja juhtkonna töös.
6. ÕE juhatus või noortejuht otsustab ÕE liikmete kokkukutsumise vajaduse.
7. ÕE sekretär protokollib kõiki koosolekuid ja korrastatud dokumentatsioon suunatakse arhiveerimiseks noortejuhi kätte.
8. ÕE tegevust kontrollib ja suunab noortejuht, loob tingimused ÕE tööks ning õpilasürituste korraldamiseks.
9. Noortejuhil on õigus viibida ÕE koosolekutel ja vajadusel neid juhtida.
10. Noortejuht võib vajadusel anda õpilastele nõu ja neid abistada.

# Põhikirja muutmine

1. ÕE põhikirja muutmiseks võivad ettepanekuid teha:

* Kooli juhtkond;
* ÕE või ÕE juhatus.

1. Põhikirja muutmiseks tuleb esitada vastavad ettepanekud ÕE juhatusele.
2. Põhikirja muutmise võtab vastu kooli juhtkond lihthäälteenamusega.